CELEX: 31993R3204
Language: el
Date: 1993-11-16 00:00:00
Title: Κανονισμός (ΕΚ) αριθ. 3204/93 του Συμβουλίου της 16ης Νοεμβρίου 1993 για τροποποίηση του κανονισμού (ΕΟΚ) αριθ. 1906/90 σχετικά με ορισμένους κανόνες εμπορίας για το κρέας πουλερικών

Avis juridique important

|

31993R3204

Κανονισμός (ΕΚ) αριθ. 3204/93 του Συμβουλίου της 16ης Νοεμβρίου 1993 για τροποποίηση του κανονισμού (ΕΟΚ) αριθ. 1906/90 σχετικά με ορισμένους κανόνες εμπορίας για το κρέας πουλερικών  

Επίσημη Εφημερίδα αριθ. L 289 της 24/11/1993 σ. 0003 - 0003 Φινλανδική ειδική έκδοση: Κεφάλαιο 3 τόμος 53 σ. 0186  Σουηδική ειδική έκδοση: Κεφάλαιο 3 τόμος 53 σ. 0186 

ΚΑΝΟΝΙΣΜΟΣ (ΕΚ) αριθ. 3204/93 ΤΟΥ ΣΥΜΒΟΥΛΙΟΥ της 16ης Νοεμβρίου 1993 για τροποποίηση του κανονισμού (ΕΟΚ) αριθ. 1906/90 σχετικά με ορισμένους κανόνες εμπορίας για το κρέας πουλερικώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του κρέατος πουλερικών (1), και ιδίως το άρθρο 2 παράγραφος 2,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1906/90 (2) καθορίζει τους κανόνες εμπορίας για το κρέας πουλερικών- ότι, κατ' εφαρμογή του άρθρου 1 παράγραφος 3 του κανονισμού (ΕΟΚ) αριθ. 1906/90, ο κανονισμός αυτός δεν εφαρμόζεται στο είδος των πωλήσεων που αναφέρεται στο άρθρο 3 παράγραφος 5 της οδηγίας 71/118/ΕΟΚ του Συμβουλίου της 15ης Φεβρουαρίου 1971 περί  υγειονομικών προβλημάτων στον τομέα των συναλλαγών νωπού κρέατος πουλερικών (3)- ότι η παρέκκλιση αυτή θα πρέπει να τροποποιηθεί, προκειμένου να ληφθεί υπόψη η οδηγία 92/116/ΕΟΚ του Συμβουλίου της 17ης Δεκεμβρίου 1992 για την τροποποίηση και την  ενημέρωση της οδηγίας 71/118/ΕΟΚ (4),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 1906/90 τροποποιείται ως εξής:  1. Στο άρθρο 1 παράγραφος 3, η δεύτερη περίπτωση αντικαθίσταται από το ακόλουθο κείμενο:  "- στο είδος των πωλήσεων που αναφέρεται στο κεφάλαιο ΙΙ άρθρο 3 σημείο ΙΙ της οδηγίας 71/118/ΕΟΚ, ή - στο επεξεργασμένο κρέας πουλερικών ("New York dressed") που αναφέρεται στο κεφάλαιο VIII σημείο 49 του παραρτήματος Ι της οδηγίας 71/118/ΕΟΚ." 2. Στο άρθρο 5 παράγραφος 3 στοιχείο δ) και παράγραφος 4, οι όροι "άρθρο 3 παράγραφος 7 της οδηγίας 71/118/ΕΟΚ" αντικαθίστανται από τους όρους "άρθρο 1 δεύτερο εδάφιο της οδηγίας 71/118/ΕΟΚ".   Άρθρο 2  Ο παρών κανονισμός αρχίζει να ισχύει την 1η Ιανουαρίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Νοεμβρίου 1993.  Για το Συμβούλιο Ο Πρόεδρος A. BOURGEOIS  (1) ΕΕ αριθ. L 282 της 1. 11. 1975, σ. 77. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 1574/93 (ΕΕ αριθ. L 152 της 24. 6. 1993, σ. 1).  (2) ΕΕ αριθ. L 173 της 6. 7. 1990, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 317/93 (ΕΕ αριθ. L 37 της 18. 2. 1993, σ. 8).  (3) ΕΕ αριθ. L 55 της 8. 3. 1971, σ. 23.  (4) ΕΕ αριθ. L 62 της 15. 3. 1993, σ. 1.